《喜黎惟敬至偕童子鸣诸公携酒访之得云字》
明代·梁孜

摇落深秋一见君，都门握手更殷勤。别来白社孤燕月，重对青尊怅岭云。

五岳何年期谢履，甘泉此日羡雄文。休嗟宦海羁双鬓，凤沼新题喜共分。

作者简介：明广东顺德人，字思伯，号罗浮山人，人称浮山。梁储孙。弱冠中秀才，厌举业，弃去。与梁有誉、黎民表等为诗、古文。尤好书画，画追宋元大家笔意。以荫补中书舍人，客部主事。为人雅正恭谨，海内名士多与之交游。